Obelix

Obelix er en tegneseriefigur i serien Asterix av René Goscinny og Albert Uderzo. I serien er han bautasteinhugger og Asterix' nærmeste venn.

Som barn falt han i trollmannen Miraculix' gryte med styrkedrikk, og har siden den gang hatt superkrefter. Han eier hunden Idefix.

I motsetning til Asterix, som er liten og smart, er Obelix til tider ganske naiv, stor og tykk – kraftig (han liker ikke å bli kalt tykk). Han går med bar overkropp og en bukse som er blå- og hvitstripet. Obelix er veldig glad i å slåss med romere og jakte og spise villsvin. Han bærer gjerne med seg en av sine bautasteiner på ryggen.

Eksterne lenker 
  Obelix på den offisielle Asterix-hjemmesiden

Tegneseriefigurer
Asterix
Filmfigurer
Animerte figurer

de:Figuren aus Asterix#Obelix